Person
Ar person eo ar beleg katolik a zo lakaet e penn ur barrez gant an eskob a zo a-us dezhañ. Dindanañ emañ ar c'hure, a zo beleg ivez, hag a-wechoù e vez diagoned ha n'int ket beleien anezho. E brezhoneg ne reer ket an diforc'h a veze graet e galleg etre recteur (ur beleg e-unan-penn e karg eus ur barrez vihan) ha curé a dalveze kement ha person-kanton. Er parrezioù bras-mañ e oa meur a gure.

Kavet e vez person (pe parson) e kerneveureg hag e kembraeg ivez. Ar saozneg a ra curate eus ar c'hure met (ret diwall) vicar eus ar beleg e karg eus ar barrez.

A-hend-all ar relijion gristen a implij person gant ar ster ledan a orin (al latin persona) : tri ferson an Dreinded.

Anv-tiegezh
Person a vez kavet ivez e-giz anv-familh. Lod a gav fentus eta lavarout an itron Person eus gwreg an aotrou Person. Personig a gaver ivez evel anv-familh.

Tud
Person Ars, anv roet d'ur beleg gall, Yann-Vari Vianney (1786-1859), lakaet war roll ar sent e 1925.

Lennegezh
The Persouns Tale, kontadenn saoznek gant Geoffrey Chaucer
Kenteliou Aotrou Persoun Ars, anv ul levr brezhonek, anezhañ un droidigezh gant Théodore Pilven le Sévellec‎ , e 1906, diwar-benn ar person gall Jean-Marie Vianney .
Ar Person touer, pezh-c'hoari brezhonek gant Yeun ar Gow,
Ur person evit enez Sun, troet gant Mich Beyer diwar Un recteur de l'île de Sein gant Henri Queffélec, An Alarc'h Embannadurioù, 2016

Pennad kar
Curé

Kristeniezh
Beleien
Kloer